
Text rozhodnutia
Súd: Krajský súd Banská Bystrica Spisová značka: 41CoKR/22/2016 Identifikačné číslo súdneho spisu: 6113221583 Dátum vydania rozhodnutia: 14. 07. 2016 Meno a priezvisko sudcu, VSÚ: JUDr. Alena Križanová ECLI: ECLI:SK:KSBB:2016:6113221583.3 Uznesenie Krajský súd v Banskej Bystrici, v senáte zloženom z JUDr. Aleny Križanovej, predsedníčky senátu a členiek senátu JUDr. Daniely Maštalířovej a JUDr. Miroslavy Pächovskej, v právnej veci žalobcu Prvá arbitrážna k. s., so sídlom kancelárie Prof. Sáru 5, 974 01 Banská Bystrica, IČO: 36 795 364, správca konkurznej podstaty úpadcu SCRAPMET s.r.o. „v konkurze", Robotnícka 10, 974 01 Banská Bystrica, IČO: 36 802 492, zast. W. D., T. XXX, XXX XX T., proti žalovanému AOS Real s.r.o., Robotnícka 10, 974 01 Banská Bystrica, IČO: 46 091 599, zastúpený Mgr. Miroslavou Kováčikovou, advokátkou, Robotnícka 10, Banská Bystrica, v konaní o späťvzatí žaloby, takto r o z h o d o l : I. Označenie žalobcu v záhlaví uznesenia Krajského súdu v Banskej Bystrici č.k. 41CoKR/22/2016-387 zo dňa 30. júna 2016 o p r a v u j e tak, že správne znie: Prvá arbitrážna k. s., so sídlom kancelárie Prof. Sáru 5, 974 01 Banská Bystrica, IČO: 36 795 364, správca konkurznej podstaty úpadcu SCRAPMET s.r.o. „v konkurze“, Robotnícka 10, 974 01 Banská Bystrica, IČO: 36 802 492. o d ô v o d n e n i e : 1. Okresný súd Banská Bystrica rozsudkom č.k. 27Cbi/11/2013-306 zo dňa 11. februára 2015 zamietol žalobu a vyslovil, že o trovách konania rozhodne v lehote 3 dní po právoplatnosti tohto rozhodnutia. 2. Proti tomuto rozsudku v zákonom stanovenej lehote podal odvolanie žalobca. Na základe podaného odvolania žalobcu Krajský súd v Banskej Bystrici uznesením č.k. 41CoKR/22/2016-387 zo dňa 30. júna 2016 pripustil späťvzatie žaloby o určenie neúčinnosti právneho úkonu a rozsudok Okresného súdu Banská Bystrica č.k. 27Cbi/11/2013-306 zo dňa 11. februára 2015 v napadnutej časti výroku, ktorým okresný súd žalobu zamietol zrušil a v tejto časti konanie zastavil. 3. Podľa ust. § 224 zákona č. 160/2015 Z.z. Civilný sporový poriadok (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa ust. § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 5. Z uznesenia Okresného súdu Banská Bystrica č.k. 2K 23/2012-458 zo dňa 27.02.2014 vyplýva, že okresný súd v právnej veci vyhláseného konkurzu na majetok úpadcu SCRAPMET s.r.o. „v konkurze“, Robotnícka 10, 974 01 Banská Bystrica, IČO: 36 802 492 odvolal správcu konkurznej podstaty V.. M. M., so sídlom kancelárie R. XX, A. A.. Z výpisu z Obchodného registra Okresného súdu Banská Bystrica, Oddiel: Sro, Vložka číslo: 13323/S spoločnosti uvedeného úpadcu vyplýva, že novým správcom konkurznej podstaty úpadcu je Prvá arbitrážna k.s., so sídlom kancelárie Prof. Sáru 5, Banská Bystrica. 6. Vzhľadom na to, že pri písaní uznesenia Krajského súdu v Banskej Bystrici č.k. 41CoKR/22/2016-387 zo dňa 30. júna 2016 došlo k chybe v písaní v tom, že v záhlaví uznesenia bol nesprávne označený žalobca ako V.. M. M., R. XX, XXX XX A. A., správca konkurznej podstaty úpadcu SCRAPMET s.r.o. „v konkurze“, Robotnícka 10, 974 01 Banská Bystrica, IČO: 36 802 492 namiesto správneho: Prvá arbitrážna k. s., so sídlom kancelárie Prof. Sáru 5, 974 01 Banská Bystrica, IČO: 36 795 364, správca konkurznej podstaty úpadcu SCRAPMET s.r.o. „v konkurze“, Robotnícka 10, 974 01 Banská Bystrica, IČO: 36 802 492, bolo potrebné podľa citovaného ust. § 224 CSP túto chybu opraviť. Poučenie: Proti tomuto uzneseniu nie je odvolanie prípustné

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6113221583.3 (dáta aktuálne k 12. 11. 2026). Záväzné je znenie zverejnené súdom.




